Радња се одвија у лету 1995. године, непосредно пред операцију „Олуја“. Боро, који није био седам година у свом родном селу Дриновци у Херцеговини, одлучује да оде са својом породицом, женом Јасном и сином Луком. Он се ближи четрдесетим годинама и има жељу да види свог брата који је са породицом побегао из Сарајева. Боро зна да му је брат рањен, али при првом виђењу након дугог низа година, сазнаје да ће му брат доживотно остати инвалид.